stanford-oval/wikipedia huggingface dataset:
Meghan Trainor

| Meghan Trainor |
| --- | --- |
 Trainor vuonna 2015.
Henkilötiedot
Syntynyt: 22. joulukuuta 1993 (ikä 30) Nantucket, Massachusetts, Yhdysvallat
Ammatti:  muusikko, lauluntekijä, tuottaja
Muusikko
Laulukielet:  englanti
Aktiivisena:  2010–
Tyylilajit:  purukumipop, blue-eyed soul, doo-wop, pop, hip hop
Soittimet:  piano ja ukulele 
Levy-yhtiöt:  Epic Records
Aiheesta muualla
Kotisivut
  [ Muokkaa Wikidatassa ] [ ohje ]  
Meghan Elizabeth Trainor (s. 22. joulukuuta 1993 Nantucket, Massachusetts, Yhdysvallat) on yhdysvaltalainen Grammy-palkittu laulaja-lauluntekijä sekä tuottaja. Hän julkaisi vuonna 2014 Epic Recordsin kautta debyyttisinglensä ”All About That Bass”. Kappale pysyi Yhdysvaltain Billboard Hot 100 -listan ensimmäisellä sijalla kahdeksan peräkkäisen viikon ajan. Sen musiikkivideota YouTubessa oli syyskuuhun 2015 mennessä katsottu yli miljardi kertaa.
Trainorin toinen single, ”Lips Are Movin” julkaistiin joulukuussa 2014, ja se saavutti parhaimmillaan Billboard Hot 100 -listan sijan neljä.
Useat Trainorin kappaleista ovat retrosävyisiä ja häntä ovat inspiroineet paljon 1950-luvun musiikkivaikutteet. Yhdeksi suurimmista innoittajistaan Trainor on maininnut Bruno Marsin, muita häntä inspiroineita artisteja ovat mm. Christina Aguilera, Elvis Presley, Aretha Franklin, Ray Charles ja Britney Spears sekä Destiny’s Child. Hänen suosikkigenrejään ovat doo-wop ja reggae, mutta hänen musiikkinsa koostuu pääasiassa kantrista, hip hopista ja socamusiikista. Trainorin kappaleet käsittelevät yleensä modernia naiseutta, kehonkuvaa ja voimaantumista.
Trainor aloitti laulamisen kuusivuotiaana ja alkoi kirjoittaa musiikkia 11-vuotiaana. Hän kihlautui näyttelijä Daryl Sabaran kanssa syntymäpäivänään joulukuussa 2017. He avioituivat tasan vuosi myöhemmin.
Diskografia > Albumit

Title (2015)
Thank You (2016)
Blink (EP) (2019)
Treat Myself (2020)
Diskografia > Singlet

”All About That Bass” (2014)
”Lips Are Movin” (2014)
”Dear Future Husband” (2015)
”Like I'm Gonna Lose You” (feat. John Legend, 2015)
”Better When I’m Dancin’” (Tenavat, 2015)
”No” (2016)
”Me Too” (2016)
”Better” (feat. Yo Gotti, 2016)
”I’m a Lady” (Smurffit: Kadonnut kylä, 2017)
”No Excuses” (2018)
”Let You Be Right” (2018)
”Badass Woman” (2019)
”Wave” (feat. Mike Sabath, 2019)
”Nice to Meet Ya” (feat. Nicki Minaj, 2020)
Diskografia > Vierailevana artistina

”Marvin Gaye” (Charlie Puth, 2015)
”Boys Like You” (Who Is Fancy feat. Ariana Grande, 2015)
Diskografia > Sanoittajana

”Can’t Blame a Girl for Trying” (Sabrina Carpenter, 2014)
”I Like the Sound of That” (Rascal Flatts, 2014)
”Sledgehammer” (Fifth Harmony, 2014)
”Road Less Traveled” (Lauren Alaina, 2015)
”Ain’t Your Mama” (Jennifer Lopez, 2016)
”You Gotta Not” (Little Mix, 2016)
”Old Friends” (Jasmine Thompson, 2017)
Aiheesta muualla

Wikimedia Commonsissa on kuvia tai muita tiedostoja aiheesta .
Meghan Trainorin kotisivut. (englanniksi)
Nahinlahti

Nahinlahti on asuinalue ja samanniminen vesialue Loimaalla, Myllykylän kaupunginosassa. Nahinlahden alueelle rakennetaan 2020-luvulla omakoti- ja rivitaloja.
Nahinlahti sijaitsee Loimijoen rannalla.
Migos

| Migos |
| --- | --- |
 Migos esiintymässä elokuussa 2017. Vasemmalta oikealle: Quavo, Takeoff ja Offset.
Tiedot
Toiminnassa:  2008–2022
Tyylilaji:  hip hop, trap
Kotipaikka:  Lawrenceville, Georgia, Yhdysvallat
Laulukieli:  englanti
Jäsenet:  Quavo Offset Takeoff
Levy-yhtiö:  Quality Control Music, YRN, Motown, Capitol, 300, Atlantic
Aiheesta muualla
Kotisivut
Infobox OKNimi-testi OK: 
Migos oli yhdysvaltalainen hip hop -trio Lawrencevillestä Georgiasta, joka perustettiin vuonna 2008. Trio koostui kolmesta räppäristä, jotka tunnetaan taiteilijanimiltään Quavo, Offset ja Takeoff. Yhtyeen nimi on viittaus Georgian huumekauppaan, jossa migos tarkoittaa hylättyä taloa, jota käytetään joko huumeiden valmistamiseen tai käyttämiseen.
Migos julkaisi esikoissinglensä ”Versace” vuonna 2013, joka julkaistiin heidän mixtapellaan Y.R.N. (Young Rich Niggas). Yhtye julkaisi myös monia muita singlejä, kuten ”Fight Night” (2014), ”Look at My Dab” (2015) ja heidän Billboard Hot 100 -singlelistan kärkikymmenikköön päässeet hittikappaleet ”Bad and Boujee” (Lil Uzi Vertin kanssa, 2016), joka sijoittui listan 1. sijalle, ”MotorSport” (Nicki Minajin ja Cardi B:n kanssa, 2017), joka sijoittui 6. sijalle sekä ”Stir Fry” (2017), joka sijoittui 8. sijalle.
Migos julkaisi esikoisalbuminsa Yung Rich Nation heinäkuussa 2015 Quality Control Musicin ja 300 Entertainmentin kautta. Heidän toinen albuminsa Culture julkaistiin tammikuussa 2017, myös Quality Controlin ja 300:n kautta, ja sijoittui Billboard 200 -albumilistan 1. sijalle. Yhtye allekirjoitti levytyssopimuksen Motownin ja Capitol Recordsin kanssa helmikuussa 2017, joilla julkaistiin yhtyeen kolmas albumi Culture II tammikuussa 2018. Myös tämä albumi sijoittui Billboard 200 -listan 1. sijalle.
Migosin jäsen Takeoff ammuttiin kuoliaaksi Houstonissa Texasissa 1. marraskuuta 2022. Hän oli kuollessaan 28-vuotias.
Diskografia > Studioalbumit

Yung Rich Nation (2015)
Culture (2017)
Culture II (2018)
Culture III (2021)
Diskografia > Kokoelma-albumit

Quality Control: Control the Streets Volume 1 (2017)
Quality Control: Control the Streets Volume 2 (2019)
Diskografia > EP:t

3 Way (2016)
Diskografia > Mixtapet

Juug Season (2011)
No Label (2012)
Y.R.N. (Young Rich Niggas) (2013)
Streets on Lock (2013)
Streets on Lock 2 (2013)
Lobby Runners (2013)
Solid Foundation (2014)
No Label 2 (2014)
Streets on Lock 3 (2014)
World War 3D: The Green Album (2014)
Rich N*gga Timeline (2014)
Migo Lingo (2015)
Still on Lock (2015)
Back to the Bando (2015)
Streets on Lock 4 (2015)
Y.R.N 2 (Young Rich N*ggas 2) (2016)
Aiheesta muualla

Kuvia tai muita tiedostoja aiheesta Migos Wikimedia Commonsissa
Moncef Marzouki

| Moncef Marzouki |
| --- | --- |

Tunisian 4. presidentti
 13. joulukuuta 2011 – 31. joulukuuta 2014  
Edeltäjä:  Foued Mebazaâ
Seuraaja:  Beji Caid Essebsi
Kongressipuolueen puheenjohtaja
 24. heinäkuuta 2001 – 13. joulukuuta 2011  
Henkilötiedot
Syntynyt: 7. heinäkuuta 1945 (ikä 79) Grombalia, Ranskan Tunisia
Ammatti:  lääkäri
Tiedot
Puolue:  Kongressipuolue (CPR)
Uskonto:  Islam
Aiheesta muualla
www.moncefmarzouki.com
Moncef Marzouki (arab. المنصف المرزوقي‎, kokonimeltään Moncef Ben Mohamed el-Bedoui Marzouki; s. 7. heinäkuuta 1945, Grombalia, Ranskan Tunisia) on tunisialainen poliitikko, ihmisoikeusaktivisti ja sosiaalidemokraattisen Kongressipuolueen puheenjohtaja. Marzouki nimitettiin marraskuussa 2011 maansa väliaikaiseksi presidentiksi parlamenttivaalien jälkeen. Myöhemmin 12. joulukuuta 2011 Marzouki voitti äänestyksen presidentistä ja astui virallisesti presidentin virkaan 13. joulukuuta 2011.
Marzouki oli ehdokkaana myös vuoden 2014 presidentinvaaleissa. Silloin presidentiksi kuitenkin valittiin Nidaa Tounes -puolueen ehdokas Beji Caid Essebsi, joka sai toisessa äänestyksessä 55,68 % äänistä.
Marraskuussa 2021 Tunisia antoi Marzoukista kansainvälisen pidätysmääräyksen valtion turvallisuuden vaarantamisesta. Hänet tuomittiin poissaolevana neljäksi vuodeksi vankilaan 22. joulukuuta 2021. Syynä oli, että hän oli vaatinut Ranskaa lopettamaan Kais Saiedin itsevaltaisen hallinnon tukemisen. Marzouki asuu Pariisissa.
Aiheesta muualla

Kuvia tai muita tiedostoja aiheesta Moncef Marzouki Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Tunisian presidentit
Bourguiba (1957–1987) |
Ben Ali (1987–2011) |
al-Ghannuši (2011) (väliaikainen) |
Mebazaâ (2011) (väliaikainen) |
Marzouki (2011–2014) |
Essebsi (2014–2019) |
Ennaceur (2019) (väliaikainen) |
Saied (2019–)
Käännös suomeksi
Monchique

| Monchique |
| --- | --- |
 lippu:  vaakuna
 Monchiquen sijainti
Valtio:  Portugali
Alue:  Algarve
Ala-alue:  Algarve
Piiri:  Faro
Hallinto:  
 – Hallinnon tyyppi:  Kunta
 – Pormestari:  Rui André
Pinta-ala:  
 – Kokonaispinta-ala:  396,15 km²
Väkiluku (2011):  6 045
 – Väestötiheys:  15,26 as./km²
 
 www.cm-monchique.pt 
Infobox OKVirheellinen NIMI-arvo: 
Monchique on kaupunki ja kunta Algarvessa, Portugalissa. Koko kunnan väkiluku on 6 974 (2001).
Aiheesta muualla

Kuvia tai muita tiedostoja aiheesta Monchique Wikimedia Commonsissa
Faron piirin kunnat
Albufeira
Alcoutim
Aljezur
Castro Marim
Faro
Lagoa
Lagos
Loulé
Monchique
Monte Gordo
Olhão
Portimão
São Brás de Alportel
Silves
Tavira
Vila do Bispo
Vila Real de Santo António
Nahikari García

Nahikari García
Nahikari García Pérez (s. 10. maaliskuuta 1997) on espanjalainen jalkapalloilija. Hän on pelipaikaltaan hyökkääjä. Hän on pelannut Espanjan naisten maajoukkueessa vuoden 2019 MM-kilpailujen päättyessä 13 maaottelua ja tehnyt niissä yhden maalin.
García edustaa kotimaassaan Real Sociedadia.
Minneula Azizov

| Mitalit> Maa:   Neuvostoliitto.Miesten maahockey. Olympialaiset  | Mitalit> Maa:   Neuvostoliitto.Miesten maahockey. Olympialaiset  | Mitalit> Maa:   Neuvostoliitto.Miesten maahockey. Olympialaiset  | Maa:   Neuvostoliitto> Miesten maahockey. |
| --- | --- | --- | --- |
|  Pronssia | Moskova 1980 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Alankomaat 1983 |  |  |
Minneula Zinjatovitš Azizov (ven. Миннеула Зинятович Азизов, s. 23. kesäkuuta 1951 Ivanovo, Permin alue, Venäjän SFNT) on Neuvostoliittoa edustanut, kilpauransa päättänyt maahockeypelaaja.
Azizov kuului Neuvostoliiton miesten maajoukkueen kokoonpanoon Moskovan kesäolympialaisissa 1980, missä maa voitti pronssia. Azizov saavutti myös EM-hopeaa vuonna 1983.
Milinda Panha

Taiteilijan näkemys Menandroksen ja Nagasenan dialogista.
Milinda Panha (devanagarilla मिलिन्दपन्ह, kirjaimellisesti "Milindan kysymykset") on buddhalainen teksti, joka käsittelee kreikkalais-baktrialaisen kuningas Menandros I:n (paaliksi Milinda) ja buddhalaisen opettajan Nagasenan välistä keskustelua. Tekstin alkuperästä tai sen koonneesta henkilöstä ei ole tarkkaa tietoa, mutta kirjan oletetaan olevan peräisin 100-luvulta eaa. ja sen todennäköinen alkuperäiskieli oli sanskrit.
Milinda Panha on tärkeässä asemassa etenkin theravada-buddhalaisuudessa, vaikkakaan tekstillä ei ole kovinkaan suurta auktoriteettia.
Ensimmäinen käännös englanniksi julkaistiin 1890. Toinen merkittävä käännös on vuodelta 1969. Näitä käännöksiä käytetään myös akateemisissa piireissä.
Tausta

Menandros I hallitsi kreikkalais-baktrialaista kuningaskuntaa, joka oli syntynyt Aleksanteri Suuren valtakunnan raunioille 250-luvulla eaa. Menandroksen valtakausi ajoittuu vuosille 150–135 eaa.
Taustaltaan Menandros oli kreikkalainen, mutta hän sai intialaiselle hallitsijalle suunnatun koulutuksen. Milinda Panhan mukaan Menandros oli tyytyväinen Nagasenan vastauksiin ja luopui valtaistuimesta poikansa hyväksi käännyttyään buddhalaisuuteen. Tämän jälkeen hänen uskotaan saavuttaneen myöhemmin nirvanan.
Menandroksen kanssa keskusteleva Nagasena oli Dharmaraksitan oppilas, joka puolestaan oli itse kreikkalaistaustainen ja kääntynyt buddhalaisuuteen.
Sisältö

| Luku | Aihe | Muuta |
| --- | --- | --- |
| 1 | Sielu |  |
| 2 | Uudelleensyntymä |  |
| 3 | Ajan alku |  |
| 4 | Aistimukset |  |
| 5 | Buddha |  |
| 6 | Kiintymys |  |
| 7 | Muisti |  |
| 8 | Dilemmoiden ratkaisuja I | Käsittelee mm. Buddhan luonnetta |
| 9 | Dilemmoiden ratkaisuja II | Käsittelee mm. kuolemanpelkoa |
| 10 | Dilemmoiden ratkaisuja III | Käsittelee mm. pyhäinjäännöksiä  ja rangaistuksia |
| 11 | Dilemmoiden ratkaisuja IV | Käsittelee mm. vinayaa ja naisia |
| 12 | Dilemmoiden ratkaisuja V | Käsittelee mm. asumista sekä kuninkaan ja opettajan rooleja |
| 13 | Dilemmoiden ratkaisuja VI | Käsittelee mm. vakavia rikoksia  ja maallikkoja |
| 14 | Dilemmoiden ratkaisuja VII | Käsittelee mm. maallikkojen valaistumista  ja munkkeja koskevia sääntöjä |
| 15 | Dilemmoiden ratkaisuja VIII | Käsittelee mm. ennenaikaista kuolemaa  ja nirvanaa |
| 16 | Ratkaistuja päätelmiä |  |
| 17 | Askeettinen elämä |  |
| 18 | Vertaukset |  |
Lähde:
Morocco

Morocco voi tarkoittaa ainakin seuraavia:
Morocco, Marokon valtion nimitys muun muassa englanniksi
Morocco, kaupunki Indianassa, Yhdysvalloissa
Marokko (Morocco), elokuva vuodelta 1930.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Morocco”, voi hakea sivunnimihaulla, laajalla sivunnimihaulla tai tekstihaulla.
Minnesota Twins

| Minnesota Twins |
| --- | --- |

Perustettu:  1894
Entiset nimet:  Kansas City Blues (1894–1900)   Washington Nationals/Senators (1901–1960)
Kotiareena:  Target Field
Kapasiteetti:  42 035
Paikkakunta:  Minneapolis
Värit:                
Lajit:  baseball
Omistajat:  Jim Pohlad
Mestaruudet:  World Series: 1924, 1987, 1991 American League: 1924, 1925, 1933, 1965, 1987, 1991
Minnesota Twins on yhdysvaltalainen ammattilaisbaseballjoukkue. Se pelaa Major League Baseballin American Leaguessa. Joukkue on nimetty Minneapolisin ja Saint Paulin muodostaman metropolialueen mukaan. Se pelasi vuosina 1961–1981 Metropolitan Stadiumilla, ja vuosina 1982–2009 Hubert H. Humphrey Metrodomella. Vuonna 2010 joukkue siirtyi vastavalmistuneelle Target Fieldille.
Seura perustettiin 1894 Kansas Cityssä nimellä Kansas City Blues ja tuohon aikaan joukkue pelasi Western Leaguessa, joka myöhemmin otti käyttöön American League -nimen. Vuonna 1901 joukkue muutti Washingtoniin ja otti käyttöönsä nimen Washington Senators. Vuonna 1960 tapahtuneessa liigan laajennuksessa siirtyi joukkue Minneapolikseen, ja sen tilalle Washingtoniin perustettiin uusi Senators.
Joukkue on voittanut World Seriesin kolme kertaa vuosina 1924, 1987 ja 1991.
Aiheesta muualla

Wikimedia Commonsissa on kuvia tai muita tiedostoja aiheesta .
Minnesota Twinsin viralliset sivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Minnesota Twins
Käännös suomeksi
Morrow’n piirikunta (Ohio)

Morrow’n piirikunta on piirikunta Ohiossa, Yhdysvalloissa. Piirikunta on saanut nimensä Jeremiah Morrow’n mukaan. Sen suurin kylä on Mount Gilead.
Maantiede

Morrow’n naapuripiirikuntia ovat Crawford pohjoisessa, Richland koillisessa, Knox kaakossa, Delaware lounaassa ja Marion lännessä.
Väestö

Piirikunnassa oli vuoden 2010 väestönlaskennassa 34 827 ihmistä. Etniset ryhmät jakautuvat valkoisiin, joita on 97,6 %, mustiin (0,6 %), alkuperäisamerikkalaisiin (0,1 %) ja aasialaisiin (0,3 %).
Kotitalouden mediaanitulo on 50 252 dollaria ja köyhyysrajan alapuolella oli 11,9 % väestöstä 2007–2011 välisenä aikana.
Morrow County Courthouse, Morrow’n piirikunta
Morojärvi

| Morojärvi |
| --- | --- |
 Järvi talvisaikaan kuvattuna
Valtiot:  Italia
Paikkakunta:  Darfo Boario Terme, Angolo Terme
Koordinaatit:  45°52′49″N, 10°09′23″E
Mittaustietoja
Pinnankorkeus:  381 m
Pinta-ala:  0,174 km²
Suurin syvyys:  42,2 m
Valuma-alue:  1,5 km²
 fiMorojärvi 
Morojärvi (ital. Lago Moro) on järvi Brescian maakunnassa Italiassa. Se sijaitsee Darfo Boario Termen ja Angolo Termen kuntien alueella 381 metrin korkeudessa. Järven pinta-ala on 0,174 neliökilometriä ja se on enimmillään 42,2 metriä syvä. Vuonna 1973 perustettiin Morojärven ystävien järjestö, joka on edelleen toiminnassa.
Mätässara

| Mätässara |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  cespitosa
Kaksiosainen nimi
 Carex cespitosa  L. 
Katso myös
   Mätässara Wikispeciesissä   Mätässara Commonsissa 
Infobox OKNimi-testi OK: 
Mätässaramätäs
Mätässara (Carex cespitosa) on sarakasvien (Cyperaceae) heimoon, sarojen (Carex) sukuun kuuluva kasvilaji. Se muistuttaa jokapaikansaraa (Carex nigra) sekä piukkasaraa (Carex elata), mutta eroaa niistä muun muassa lehtien tyvituppien ulkonäön sekä kasvutavan perusteella.
Mätässara kasvaa nimensä mukaisesti mättäinä, jotka ovat korkeita sekä tiiviitä ja koostuvat monista rennoista, pitkistä sekä kapeista lehdistä. Lehtien tyvitupet ovat kiiltävän punaruskeita. Mätässara on erilaistähkäinen saralaji ja sen kukintona oleva tähkistö koostuu yleensä yhdestä hedetähkästä sekä 1–3 emitähkästä. Alimman emitähkän tukilehti on kukintotähkistöä lyhyempi. Emikukat ovat kaksiluottisia, ja pullakot ovat vaaleanvihreitä. Tähkäsuomut ovat muuten mustia, mutta niissä on vaalea keskisuoni.
Mätässara kasvaa kosteilla kalkkipitoisilla niityillä. Mätässaraa tavataan laajalti Euraasian havu- ja lehtimetsävyöhykkeiillä Saksasta Itä-Siperiaan asti. Suomessa mätässaraa tavataan sekä etelässä että pohjoisessa, yleisesti ottaen Ahvenanmaan, Varsinais-Suomen, Kanta- ja Päijät-Hämeen, Pohjois-Pohjanmaan, Kainuun sekä Lapin maakunnissa. Mätässara on Suomessa yleisimmillään Lapissa, hieman napapiirin pohjoispuolella.
Aiheesta muualla

Laji.fi: Mätässara (Carex cespitosa)
Kasviatlas 2018: Mätässaran (Carex cespitosa) levinneisyys Suomessa
Luopioisten kasvisto: Mätässara (Carex cespitosa)
Global Biodiversity Information Facility (GBIF): Carex cespitosa (englanniksi)
Nahimovski prospektin metroasema

| Nahimovski prospekt (Нахимовский проспект) |
| --- | --- |

 Moskovan metro 
Perustiedot
Metrolinjat:  Serpuhovsko-Timirjazevskaja
Sijainti:  55.6627°N, 37.6055°E
Paikkakunta:  Moskova, Venäjä
Avattu:  8. marraskuuta 1983
Rakenne
Tyyppi:  tunneliasema
Nahimovski prospekt (ven. Нахимовский проспект) on yksi Moskovan metron asemista. Se avattiin 8. marraskuuta 1983.
Aiheesta muualla

Kuvia tai muita tiedostoja aiheesta Nahimovski prospektin metroasema Wikimedia Commonsissa
Monchaux-sur-Écaillon

| Monchaux-sur-Écaillon |
| --- | --- |
 Saint-Remin kirkko
 vaakuna
 Monchaux-sur-Écaillon
 Koordinaatit: 50°17′14″N, 3°27′22″E 
Valtio:  Ranska
Alue:  Hauts-de-France
Departementti:  Nord
Arrondissementti:  Valenciennes
Pinta-ala:  
 – Kokonaispinta-ala:  4,6 km²
Korkeus:  31-84 m
Väkiluku (2020):  548 
 – Väestötiheys:  120 as./km²
Kunnan numero:  59407
 
 Kunnan kotisivut 
Infobox OKVirheellinen NIMI-arvo: 
Monchaux-sur-Écaillon on kunta Pohjois-Ranskassa Nordin departementissa Hauts-de-Francen alueella. Se sijaitsee Écaillonjoen varrella, noin 11 kilometriä Valenciennesin kaupungista etelään.
Écaillonjoki
Urheilu

Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Maing-Monchaux-sur-Ecaillon osuuden pituus on 1 700 metriä ja nousu 39 metriä.
Aiheesta muualla

Kuvia tai muita tiedostoja aiheesta Monchaux-sur-Écaillon Wikimedia Commonsissa
Myrberg

Myrberg tai Myhrberg on muun muassa seuraavien henkilöiden sukunimi:
August Myhrberg (1797–1867), ruotsalais-suomalainen upseeri ja seikkailija
Kai Myrberg (s. 1962), suomalainen merentutkija, meritieteen professori
Lauri Myrberg (1926–2004), suomalainen matematiikan professori, Pekka Myhrbergin poika
Marjatta Myrberg (o.s. Havu, vuoteen 1914 Hildesson, 1904–1982), kirjastonhoitaja, ylikirjastonhoitajan arvonimi, Pekka Myrbergin puoliso
Melcher Myrberg (1825–1917), ruotsalainen säveltäjä
Olavi Myhrberg (1935–2016), suomalainen tekniikantutkija ja kiinteistöopin professori
Pekka Myrberg (1892–1976), suomalainen matemaatikko, Helsingin yliopiston kansleri 1952–1962
Per Myrberg (1933–2023), ruotsalainen näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Minnesotan lippu

Minnesotan lippu (2024–)
Minnesotan lippu on Yhdysvaltain osavaltio Minnesotan virallinen tunnus sen sinetin ohella. Lippu koostuu tumman- ja vaaleansinisistä kentistä. Tummansininen kenttä kuvastaa yötaivasta sekä osavaltion muotoa. Sen sisäpuolella on myös Pohjantähteä kuvastava kahdeksansakarainen tähti. Vaaleansininen kenttä kuvastaa osavaltion vesistöjä.
Lipun uudelleensuunnittelu

Edellinen, vuonna 1983 käyttöön otettu lippu sai osakseen kritiikkiä monesta eri syystä, kuten sen samankaltaisuudesta muiden osavaltioiden lippuihin, sekä sen keskellä olevaa sinettiä pidettiin rasistisena intiaanikansoja kohtaan. Vuonna 2023 osavaltio perusti toimikunnan, jonka tavoitteena oli suunnitella uusi lippu. Se valitsi uuden lipun 19. joulukuuta 2023, joka tuli käyttöön 11. toukokuuta 2024.
Internetissä liikkuneiden salaliittoteorioiden mukaan osavaltion kuvernööri Tim Walz olisi valinnut uuden lipun sen perusteella, että se muistuttaa Somalian lippua, koska osavaltiossa on merkittäviä somaliyhteisöjä. Lipun suunnittelijat kiistivät hakeneneensa inspiraatiota Somalian lipusta, vaan jo olemassa olevista paikallisista symboleista (esim. New Mexicon ja Tennesseen lippujen yksinkertaisuudesta). Lisäksi Walz ei itse tehnyt lopullista valintaa, vaikka kuvernöörinä allekirjoittikin lain, jonka nojalla luotiin lipun uudelleensuunnittelusta vastaava toimikunta, johon hän itse ei kuulunut.
Edelliset liput

Tammikuu – 28. helmikuuta 1893
28. helmikuuta 1893 – elokuu 1957
elokuu 1957 – elokuu 1983
elokuu 1983 – 11. toukokuuta 2024
Mikurajima (Tokio)

| Mikurajima (御蔵島村) |
| --- | --- |
 Näkymä Mikurajiman saarelle
 lippu:  symboli
 Mikurajiman sijainti Tokion prefektuurissa
 Mikurajima
 Koordinaatit: 33°53′51″N, 139°35′45″E 
Valtio:  Japani
Alue:  Kantō
Prefektuuri:  Tokion metropoli
Aliprefektuuri:  Miyaken aliprefektuuri
Hallinto:  
 – Hallinnon tyyppi:  Kyläkunta
Pinta-ala:  
 – Kokonaispinta-ala:  20,54 km²
Väkiluku (08/2022):  296
 – Väestötiheys:  14 as./km²
Symbolit:  
 – Puu:  Japaninpuksipuu
 – Kukka:  Calanthe izu-insularis
 – Lintu:  Valkonaamaliitäjä
 – Eläin:  Pullokuonodelfiini
 
 http://www.mikurasima.jp/ 
Infobox OKVirheellinen NIMI-arvo: 
Mikurajima (jap. 御蔵島村, Mikurajima-mura) on Japanin kyläkunta Tokion metropolissa. Se käsittää Izusaariin kuuluvan Mikurajiman saaren, joka sijaitsee Tyynessä valtameressä noin 200 kilometriä Tokion kaupunkialueelta etelään. Läheiselle Miyakejimalle on matkaa noin 19 kilometriä. Kuntaan kuuluu myös pieni, asumaton Inanbajiman saari. Mikurajiman kunta on osa Miyaken aliprefektuuria. Mikurajimassa on 296 asukasta (elokuussa 2022) ja sen pinta-ala on 20,54 neliökilometriä.
Maantiede

Mikurajima on muiden Izusaarten tavoin tuliperäinen, mutta aktiivista tulivuoritoimintaa ei saarella ole ollut yli 5 000 vuoteen. Saarella on jyrkkiä rantakallioita, joista korkein nousee 480 metrin korkeudelle merenpinnasta. Saaren keskellä kohoaa Oyama-niminen vuori (御山). Ilmasto on Kuroshiovirran ansiosta subtrooppinen.
Saarta peittää aarniometsä, jossa kasvaa japaninpuksipuita, mulperipuita ja Castanopsis-suvun puita. Ympäröivä merialue tunnetaan pullokuonodelfiinien elinalueena. Asutus on keskittynyt yhteen kylään saaren rannikolla.
Kunnan alue kuuluu kokonaisuudessaan Fujin–Hakonen–Izun kansallispuistoon.
Historia

Turismi Mikurajimalle on ollut historiallisesti vähäistä muun muassa vaikeiden pinnanmuotojen vuoksi, ja suuri osa saaren luonnosta onkin säästynyt. Liikenneyhteydet saarelle helpottuivat, kun sen satamaa parannettiin 1980-luvulla.
Talous

Merkittäviä elinkeinoja ovat turismi, takabe-kalan (Labracoglossa argentiventris) pyynti, nioiebineran-orkidean (Calanthe izu-insularis) viljely ja lähdeveden tuotanto. Saarella tuotettiin aiemmin sinetteihin ja kampoihin käytettävää japaninpuksipuuta, mutta sen kysyntä on laskenut.
Liikenne

Mikurajimalta on säännöllisiä lauttayhteyksiä Tokioon sekä Miyakejiman ja Hachijōjiman saarille.
Kuvia

Mikurajiman kunnantalo
Mikurajiman satamaa
Tachibana-maru Mikurajiman satamassa
Mikuran ala-aste
Aiheesta muualla

Kuvia tai muita tiedostoja aiheesta Mikurajima Wikimedia Commonsissa
Mikurajiman kyläkunnan internetsivut (japaniksi)